SET รีบาวด์ 5 จุดตาม “ดาวน์โจนส์ฟิวเจอร์ส” พุ่งเกือบ 200 จุด ลุ้นพรุ่งนี้ยืนเหนือ 1,672!
SET รีบาวด์ 5 จุดตาม "ดาวน์โจนส์ฟิวเจอร์ส" พุ่งเกือบ 200 จุด ลุ้นพรุ่งนี้ยืนเหนือ 1,672! โดยดัชนีปิดตลาดวันนี้ ที่ระดับ 1,671.48 จุด บวก 5.49 จุด หรือ 0.33% มูลค่าการซื้อขาย 7 หมื่นล้านบาท
SET รีบาวด์ 5 จุดตาม "ดาวน์โจนส์ฟิวเจอร์ส" พุ่งเกือบ 200 จุด ลุ้นพรุ่งนี้ยืนเหนือ 1,672!
6 ส.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,671.48 จุด บวก 5.49 จุด หรือ 0.33% มูลค่าการซื้อขาย 7 หมื่นล้านบาท
10 หุ้นดันดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยวันนี้รีบาวด์ขึ้นในทิศทางเดียวกับตลาดต่างประเทศ โดยตลาดหุ้นในภูมิภาคเอเชียต่างทยอยรีบาวด์กลับขึ้นมา แม้ว่าบางตลาดฯจะปิดไปแล้วยังติดลบอยู่แต่ก็เพียงเล็กน้อย ซึ่งเป็นการลดช่วงลบลงและปิดในระดับสูงสุดของวัน
ส่วนตลาดในยุโรปที่เทรดบ่ายนี้เปิดเทรดมาติดลบแต่ล่าสุดก็ได้เคลื่อนไหวในแดนบวก เช่นเดียวกับดาวโจนส์ฟิวเจอร์สที่สามารถบวกได้ถึง 200 จุด หลังจากที่ธนาคารกลางจีนจะตรึงค่าเงินหยวน ไม่ปล่อยให้อ่อนค่าลงไปอีก เพื่อต้องการรักษาเสถียรภาพการเงินโลก ส่งผลให้เงินหยวนเริ่มนิ่งและดูจะแข็งค่าขึ้นมาเล็ก ๆ จากเมื่อวานนี้เงินหยวนปิดที่ 7.10 หยวน/ดอลลาร์สหรัฐฯ ขณะนี้เงินหยวนอยู่ที่ 7.07 หยวน/ดอลลาร์สหรัฐฯ ซึ่งไม่อ่อนค่าลงไปอีก
ทั้งนี้ วันนี้คาดว่าตลาดฯน่าจะรับแรงซื้อกลับจากนักลงทุนสถาบันในประเทศ ขณะที่นักลงทุนต่างชาติน่าจะชะลอขาย หรืออาจจะซื้อบางส่วน
สำหรับแนวโน้มการลงทุนในวันพรุ่งนี้ (7 ส.ค.) คาดตลาดฯแกว่งไซด์เวย์ โดยมีแนวรับ 1,660 จุด ส่วนแนวต้าน 1,687 จุด พร้อมให้จับตาที่ระดับ 1,672 จุด ซึ่งเป็นเส้นค่าเฉลี่ย 200 วันจะสามารถยืนได้หรือไม่
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
DOHOME มูลค่าการซื้อขาย 3,826.15 ล้านบาท ปิดที่ 8.70 บาท เพิ่มขึ้น 0.90 บาท
CPALL มูลค่าการซื้อขาย 3,375.92 ล้านบาท ปิดที่ 85.50 บาท ราคาไม่เปลี่ยนเปลง
PTT มูลค่าการซื้อขาย 2,910.78 ล้านบาท ปิดที่ 45.50 บาท ลดลง 0.25 บาท
AOT มูลค่าการซื้อขาย 2,909.13 ล้านบาท ปิดที่ 69.25 บาท ลดลง 0.25 บาท
ADVANC มูลค่าการซื้อขาย 2,477.90 ล้านบาท ปิดที่ 215.00 บาท เพิ่มขึ้น 9.00 บาท
ตลาดหุ้นเอเชีย
